Roma hadde opprinnelig blitt tildelt OL i 1908, men italienerne hadde plutselig fått flere kostbare byggeprosjekter etter det store utbruddet i vulkanen Vesuv i 1906. Det ble etter hvert klart at den italienske staten ikke hadde råd til å gi OL i Roma økonomisk støtte samt at det påfølgende omfattende hjelpearbeidet ga italienerne en forståelig grunn til å trekke seg fra OL. En ny arrangørby måtte finnes raskt, og valget falt på London.